Start langsomt op: Hvis du er nybegynder eller har holdt en pause fra løb, er det en god ide at starte stille og roligt op. Dine muskler skal vænnes til at løbe, og til den belastning det er at løbe. Lyt til din krop: Hvis kroppen siger stop, skal du stoppe eller sætte tempoet ned. Lyt derfor til, hvornår din krop reagerer negativt og overvej eventuelt andre former for løb eller anden form for træning som supplement til din løbetræning. Start med opvarmning: Ved at varme kroppen og musklerne op inden løbeturen, signalerer du til kroppen, at den skal være klar til at præstere. Træn varieret: Ved at variere din træning og inkludere andre former for træning undgår du at overbelaste kroppen de samme steder hver gang.